The Daily Populous Monday April 7th, 2025 evening edition
Authored by hs.fi and submitted by GrumpyFinn

Kauppasota|Venäjällä kuplii vahingonilo tullimaksuista, joita Donald Trump määräsi melkein kaikille muille maille. ”Venäjä on kokenut kaikki nämä vaikeudet pakotteiden vuoksi”, duuman edustaja Oleg Savtšenko sanoi.

Lue tiivistelmä Tiivistelmä on tekoälyn tekemä ja ihmisen tarkistama. Presidentti Donald Trump asetti tullimaksut lähes kaikille maille paitsi Venäjälle, Valko-Venäjälle, Pohjois-Korealle ja Kuuballe. Venäläiset asiantuntijat näkevät tässä mahdollisuuksia Venäjälle, vaikka maan kauppa Yhdysvaltojen kanssa on vähäistä. Osa uskoo Venäjän hyötyvän, kun huomio siirtyy pois Ukrainasta, toiset näkevät negatiivisia vaikutuksia maailmantalouden kautta. Näytä lisää

Venäjä näkee osin hyötyvänsä tullimaksuista, joita presidentti Donald Trump määräsi melkein kaikille muille maille paitsi sille.

Taloustieteilijä Aleksei Zubets arvioi venäläisessä mediassa, että yksi tärkeimmistä eduista Venäjälle on se, että länsivaltiot ”unohtavat” Ukrainan keskittyessään Yhdysvaltain aloittamaan kauppasotaan.

Zubetsin mukaan Ukrainan sota lakkasi olemasta huomion keskipiste viime keskiviikkona, jolloin Trump ilmoitti uusista tulleista lähes kaikille maille.

Esimerkiksi Euroopan unionille Yhdysvallat määräsi 20 prosentin tuontitullin.

”Kaikki ovat kiinnostuneita Yhdysvaltain tulleista ja niiden seurauksista Euroopalle, Aasialle ja koko maailmalle. Ukraina ei kiinnosta enää ketään ja se on hyvä”, Zubets kommentoi Gazeta.ru-sivustolle.

Yhdysvaltain tulleilta välttyivät ainoastaan Venäjä, Valko-Venäjä, Pohjois-Korea ja Kuuba, joista kolme ensin mainittua ovat osallisina hyökkäyssodassa Ukrainassa.

Yhdysvallat on jo asettanut Venäjälle useita pakotteita, mikä on rajoittanut Venäjän kauppaa Yhdysvaltojen kanssa.

Venäläisten mediatietojen mukaan Yhdysvaltojen ja Venäjän välinen kauppavaihto oli viime vuonna 3,5 miljardia dollaria, mikä on alhaisin luku vuoden 1992 jälkeen.

Vastaava luku ennen Venäjän laajamittaista hyökkäystä Ukrainaan vuonna 2021 oli 35 miljardia dollaria.

Valtion duuman rahoitusmarkkinakomitean varapuheenjohtaja, duuman edustaja Oleg Savtšenko tuntee vahingoniloa Trumpin määräämistä tullimaksuista.

Hän sanoi Venäjän tietävän, mikä tullimaksujen kohteeksi joutuneita maita odottaa.

”Venäjä on kokenut kaikki nämä vaikeudet pakotteiden vuoksi. Olemme valmiita mihin tahansa haasteisiin, joten voimme istua popcornien kanssa katsomaan, kuinka tämä päättyy”, Savtšenko totesi Gazeta.ru:lle.

Savtšenko ei kuitenkaan usko Venäjän talouden hyötyvän millään tavalla tullien välttämisestä.

Venäläisillä asiantuntijoilla on eri näkemyksiä siitä, hyötyykö Venäjän talous tullimaksujen välttämiseltä vai ei.

Monin eri pakottein eristetty Venäjä ei ole täysin irti maailmantaloudesta, joten Trumpin tullit koskevat lopulta sitäkin.

Investointianalyytikko Aleksandr Razujev pitää Venäjän jäämistä tullien ulkopuolelle ennen kaikkea ystävyyden osoituksena.

”Se on ystävällinen sekä maallemme että henkilökohtaisesti presidentti Vladimir Putinille.”

Hän on kirjoittanut Trumpin tullien vaikutuksesta Venäjään kommentin Finam.ru-markkinasivustolle.

Razujev kirjoittaa, että tullimaksut nostavat kaikkien tavaroiden hintoja maailmassa, mikä tekee kalliimmaksi myös harmaatuonnin Venäjälle.

Hän uskoo, että Trumpin tulleilla on kielteinen vaikutus myös Venäjän talouteen, vaikka se välttikin tullimaksut, toisin kuin 185 muuta maata.

Razujev ennustaa kauppasodan johtavan maailmanlaajuiseen taantumaan ja laskevan öljyn hintaa, mikä on haitallista Venäjän taloudelle.

”Elämme hyvin mielenkiintoisia aikoja. Uskon, että maamme pelaa kaikki valttikorttinsa ja siitä tulee mahtava suurvalta. Ja Trump auttaa siinä, mutta se ei tapahdu ennen kuin kaikki hänen politiikkansa seurauksena kuolleet ja haavoittuneet on poistettu.”

Ekonomisti Mihail Beljajev puolestaan arvioi Regnum-uutissivustolle, että Yhdysvaltain tullimaksut pakottavat Euroopan maat kääntymään kohti Venäjää.

Kiinan markkinoilla on niin kova kilpailu, että Beljajevin mukaan eurooppalaiset eivät pärjää, elleivät suuntaa kauppaansa uudelleen itään.

USHEV2 on April 7th, 2025 at 13:49 UTC »

It doesn't really matter if Trump is a Russian asset if he does everything a Russian agent would do in his position.

Full-Ad8012 on April 7th, 2025 at 13:47 UTC »

Of course it’s to benefit Russia what do you think they have no tariffs trump is in total collusion with Putin to wreck the west

LossPhysical5527 on April 7th, 2025 at 13:45 UTC »

I thought they already saw themselves as a superpower. I guess not.